Sunnfjord

Sunnfjord er et distrikt i Vestland fylke og det midterste av de tre fogderiene i det tidligere fylket Sogn og Fjordane. De to andre er Nordfjord og Sogn. Sunnfjord består av kommunene Askvoll, Fjaler og Sunnfjord, og den sørlige delen av Kinn (tidligere Flora kommune). I tillegg er halve Bremanger inkludert i Sunnfjord, den gamle fogdegrensa går nord for Svelgen og vestover slik at den deler Bremangerøya i to. Regionen har et samlet areal på 3 643 km² og 39 060 innbyggere per 1. oktober 2013.Statistisk sentralbyrå: Folkemengde 1. januar 2012 Sogn og Fjordane

Mot vest ligger byen Florø, mens byen Førde ligger innerst i fjorden. Folk fra Sunnfjord kalles sunnfjordinger og snakker sunnfjordsdialekt. Sunnfjordsbunaden kommer fra dette området. Sunnfjord er ett av de 15 distriktene som til sammen utgjør landsdelen Vestlandet.

Sunnfjord og Nordfjord var i middelalderen de to halvfylkene som sammen utgjorde fylket Firdafylke (nå kalt Fjordane) under Gulatingsloven.

 Administrative inndelinger 
 Florø, Førde, Naustdal, Gaular og Jølster deltar i regionrådet Samarbeidsforum i Sunnfjord, Askvoll og Fjaler deltar i HAFS regionråd.
 Distriktet inngikk i det tidligere Sønd- og Nordfjord fogderi.
 Distriktet inngår i domsmyndighetsområdet til Fjordane tingrett under Gulating lagdømme.
 Distriktet utgjør virkeområdet for Sunnfjord prosti under Bjørgvin bispedømme i Den norske kirke.

 Sunnfjord kommune 
 1. januar 2020 ble Førde, Naustdal, Gaular og Jølster slått sammen til en storkommune med navn Sunnfjord.Tre nye kommunenavn er klare, bt.no

Tettsteder
Tettsteder i Sunnfjord rangert etter innbyggertall 2021 (Kommune i parentes):Statistisk sentralbyrå: Tettsteder. Folkemengde og areal etter kommune. 1. januar 2015.

Førde –  (Sunnfjord)
Florø –  (Kinn)
Naustdal –  (Sunnfjord)
Dale –  (Fjaler)
Sande – 915 (Sunnfjord)
Langhaugane – 820 (Sunnfjord)
Farsund – 771 (Sunnfjord)
Askvoll – 718 (Askvoll)
Brandsøy – 698 (Kinn)
Skei – 483 (Sunnfjord)
Eikefjord – 379 (Kinn)
Vassenden – 331 (Sunnfjord)
Flekke – 280 (Fjaler)

 Politikk 
 Stortingsvalgene 1906-1918 

Søndfjord var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Søndfjord valgte således én representant og én personlig vararepresentant.

Valgkretsen Søndfjord bestod av herredene Ytre Holmedal/Fjaler, Indre Holmedal/Gaular, Jølster, Førde, Naustdal og Vevring med rundt 16 000 innbyggere og 8 000 stemmeberettigede etter innføringen av kvinnelig stemmerett.

ValgårVenstreSamlingspartiet1. valgomgang2. valgomgang1. valgomgang2. valgomgangStemmerAndelStemmerAndelStemmerAndelStemmerAndel1906624 30,4% 1 049 51,1%275(Saml og T) 13,4%1909759 32,3%1 554(H og FV) 66,3%19121 734 58,9%1 199(FV og H) 40,8% 19152 013 68,5%922(FV og H) 31,4%1918956 41,0%1 186 44,6%298(H) 12,8%338 12,7%1 047(V og L) 44,9%1 136 42,7%

Stortingsrepresentanter 
 Periode Representant Parti Vararepresentant 1907–1909 Gårdbruker Gjert Holsen, Førde Samlingspartiet Gårdbruker O. O. Døskeland 1910–1912 Gårdbruker Gjert Holsen, Førde Høyre og Frisinnede Venstre Gårdbruker S. M. Øvrebø, Jølster 1913–1915 Gårdbruker David Olsen Bakke, Ytre Holmedal Venstre Kirkesanger Anders Martinus Andersen Erdal, Naustdal 1916–1918 Gårdbruker David Olsen Bakke, Fjaler Venstre Kirkesanger Anders Martinus Andersen Erdal, Naustdal 1919–1921 Kirkesanger Anders Martinus Andersen Erdal, Naustdal Venstre Gårdbruker Gjert Andreasson Hegrenæs, Vevring

Referanser

 Eksterne lenker 
 Regionrådet HAFS nettsider
 Portal for Sogn og Fjordane 
 Turistinformasjon for Sunnfjord

Kategori:Vestlands geografi
Kategori:Landskap i Norge
Kategori:Distrikter i Norge
Kategori:Politikk i Vestland
Kategori:Stortingsvalget 1906
Kategori:Stortingsvalget 1909
Kategori:Stortingsvalget 1912
Kategori:Stortingsvalget 1915
Kategori:Stortingsvalget 1918
Kategori:Sogn og Fjordanes historie
Kategori:Valgdistrikter ved Stortingsvalg